Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 333/13/1101	Bratislava I, 4.11.2013
EEČ : 2-8-135-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 17. júla 2013 o 09,50 hodine v Bratislave po Nábreží armádneho generála Ludvíka Svobodu v smere od mosta Slovenského národného povstania do Lamača v pravom priebežnom jazdnom pruhu viedol autobus značky Sor, evidenčného čísla BA-XXXXX linky číslo 30/1, pričom na úrovni reštaurácie Rybársky cech sa plne nevenoval vedeniu vozidla a nesledoval situáciu v cestnej premávke (sledoval vnútorné spätné zrkadlo z dôvodu zazvonenia cestujúceho na zvonček na zastávku MHD na znamenie), následkom čoho aj napriek prudkému brzdeniu pred priechodom pre chodcov došlo k stretu s chodkyňou XXXXX prechádzajúcou cez priechod pre chodcov k reštaurácii Rybársky cech z ľavej strany v smere jazdy vodiča Holzmanna, pričom pri ich kontakte nedošlo k zraneniu chodkyne XXXXX ale pri brzdení došlo k vymršteniu zo sedadla a následnému pádu na podlahu autobusu cestujúcej XXXXX, ktorá podľa predbežnej lekárskej správy  utrpela ľahké zranenia - zlomeninu II. Až VIII. Rebra a povrchové poranenie krčnej a hrudnej chrbtice s predpokladanou dobou liečenia 4-6 týždňov.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Policajného zboru Odboru dopravných nehôd Krajského dopravného inšpektorátu Krajského riaditeľstva Policajného zboru XXXXX číslo KRP-153/ODN1-BA-2013 zo dňa 23.7. 2013 bolo v zmysle § 199 odsek 1 Trestného poriadku začaté trestné stíhanie  a uznesením  zo dňa 11.9. 2013 bolo v zmysle § 206 odsek 1 Trestného poriadku vznesené obvinenie XXXXX za prečin ublíženia na zdraví podľa § 158 Trestného zákona na tom skutkovom základe, že dňa 17. júla 2013 o 09,50 hodine v Bratislave po Nábreží armádneho generála Ludvíka Svobodu v smere od mosta Slovenského národného povstania do Lamača v pravom priebežnom jazdnom pruhu viedol autobus značky Sor, evidenčného čísla BA-XXXXX linky číslo 30/1, pričom na úrovni reštaurácie Rybársky cech sa plne nevenoval vedeniu vozidla a nesledoval situáciu v cestnej premávke (sledoval vnútorné spätné zrkadlo z dôvodu zazvonenia cestujúceho na zvonček na zastávku MHD na znamenie), následkom čoho aj napriek prudkému brzdeniu pred priechodom pre chodcov došlo k stretu s chodkyňou XXXXX prechádzajúcou cez priechod pre chodcov k reštaurácii Rybársky cech z ľavej strany v smere jazdy vodiča Holzmanna, pričom pri ich kontakte nedošlo k zraneniu chodkyne XXXXX ale pri brzdení došlo k vymršteniu zo sedadla a následnému pádu na podlahu autobusu cestujúcej XXXXX, ktorá podľa predbežnej lekárskej správy  utrpela ľahké zranenia - zlomeninu II. Až VIII. Rebra a povrchové poranenie krčnej a hrudnej chrbtice s predpokladanou dobou liečenia 4-6 týždňov.

	Preskúmaním spisového materiálu na vec sa vzťahujúceho som zistil, že obvinený XXXXX je dôvodne podozrivý zo spáchania prečinu ublíženia na zdraví podľa § 158 Trestného zákona, na ktorý zákon ustanovuje trest odňatia slobody, ktorého horná hranica neprevyšuje päť rokov.  Obvinený sa k trestnému činu priznal, oľutoval ho, súhlasil s podmienečným zastavením trestného stíhania, škodu spôsobenú svojím konaním riešil cez svojho zamestnávateľa Dopravný podnik XXXXX, a.s., ktorý poistnú udalosť oznámil spoločnosti Kooperativa poisťovňa, a.s., agentúra Nitra, ktorá ju eviduje pod číslom XXXXX XXXXX 26.7. 2013.

	Obvinený v mieste trvalého bydliska nebol prejednávaný pre priestupok. V evidenčnej karte vodiča nemá za posledné dva roky záznamy.  Doposiaľ nebol súdne trestaný. Zamestnávateľom je hodnotený kladne.

	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
	a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
	b) nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a 
          c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Vzhľadom na vyššie uvedené okolnosti som dospel k záveru, že boli splnené všetky zákonné podmienky pre podmienečné zastavenie trestného stíhania proti obvinenému XXXXX a s prihliadnutím na jeho osobu, doterajší spôsob života a okolnosti prípadu, možno dôvodne takého rozhodnutie považovať za dostačujúce.

	Súčasne som určil skúšobnú dobu 12 (dvanásť) mesiacov, počas ktorej obvinený je povinný viesť riadny život, nedopúšťať sa protispoločenského konania. Ak obvinený tomuto vyhovie počas skúšobnej doby, po jej uplynutí rozhodnem, že sa osvedčil s účinkami zastavenia trestného stíhania podľa § 9 odsek 1 písmeno e) Trestného poriadku. V opačnom prípade bude potrebné rozhodnúť, že sa v trestnom stíhaní pokračuje.

	Na základe uvedených skutočností som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor